
En el primer treball es catalogaren els 
jaciments litorals des del torrent de na 


La península d'Artà no comptava amb 
molts de treballs del Pleistocè marí. La 
zona més estudiada era la de Caloscamps i 
la zona oriental de la península, en 
contraposició a la zona N, gairebé no 
estudiada. Aquest va ser un dels principals 
motius per fer una revisió de la zona. 

En aquest treball es continua amb la 
catalogació de jaciments del Pleistocè 
superior marí de la península d'Artà, si bé 
més que catalogació aquest treball és una 
revisió del jaciments estudiats per autors 
anteriors al litoral de son Servera i Sant 
Llorenç des Cardassar. 


Borges fins el cap Ferrutx (Vicens, 2009), 
en el segon, des de cap Ferrutx fins a cala 
Torta (Vicens, 2012), en el tercer, des de 
cala Mesquida fins a cala Roja (Vicens, 
2014). Tota aquesta informació també es 
pot consultar a Vicens (2015). 

A Vicens (2009) està exposat els 
antecedents de l'estudi del Quaternari a la 
península d'Artà, emperò voldria remarcar 
que després del primer treball han aparegut 
alguns treballs que aporten informació 
sobre Caloscamps, com a Vicens ef al. 
(2012) i Fornós et al. (2012). En aquest 
darrer article també hi ha informació de les 

coves d'Artà. A Fornós et al. (2009) es 
realitza un estudi molt complet a la zona 
des Caló (Artà) que es caracteritza per fer 
multitud de columnes estratigràfiques, fer 
correlacions entre elles i fer datacions 
absolutes a tres columnes. A part dels 
treballs anteriors, és d'interès el treball de 
Vicens i Pons (2007) referit a mol:-luscs 
terrestres del Pleistocè superior, on es parla 
del registre paleontològic: de nivells 
continentals del litoral artanenc a la badia 
d'Alcúdia i el de Vicens et al. (2014) on es 
parla de les toves de Canyamel. 

S'estalvia explicar els context geològic, 
ja explicat en el primer treball per Vicens 
(2009). 


CURVA DE NIVEL 


Son Gefrió. 


Per a finalitzar aquest article es comenta 
a una Addenda la procedència d'un bloc 
que hi ha a uns + 6 m a cala Gat i es 
presenten unes conclusions referides al 
Pleistocè de la península d'Arta. 


Antecedents 


Només es comenten els que fan 
referència a la zona d'estudi d'aquest 
treball. 

Butzer i Cuerda (1961) estudien els 
jaciments del litoral de Son Servera i Sant 
Llorenç des Cardassar (Fig. 1). 

Fig. 1. Mapa de la zona realitzat per Butzer i Cuerda (1961). Els jaciments situats en el terme de Son 
Servera són: punta Roja (denominat al mapa Port Roig), cala Bona i ses Rotes de sa Cova (aquest 
topònim no apareix a cap mapa actual). El de Sant Llorenç des Cardassar són: s'Arenal de son 


Servera i cala Nao. 


Fig. 1. Map of the area by Butzer and Cuerda (1961). The deposits are located in the municipality of 
Son Servera are: punta Roja (called Port Roig on the map), Cala Bona and Sa Cova de ses Rotes 
(this name does not appear on any current map). The localities of Sant Llorenç des Cardassar are: 


Arenal de Son Servera and Cala Nao. 

Stearns i Thurber (1965, 1967) fan 
datacions absolutes de fòssils procedents de 
ses Rotes de sa Cova. Aquesta datació és 
utilitzada per Cuerda (1975) i diu que es 
correspon amb l'Eutirrenià final (FMIS Se 
final). 

Morey (2008a, 2008b) i Morey i 
Cabanellas (2007-2008) citen una sèrie de 
jaciments del Pleistocè superior marí al 
litoral de Capdepera i fan una valoració de 
l'estat de conservació en que es troben. 

Rere la catalogació de la col. Cuerda 
(2)-SHNB ha aparegut un exemplar de 
Cymbula cf. safiana (Cymbula cf. nigra), 
tàxon no citat abans i procedent d'un 
jaciment de la zona (Vicens i Pons, 2012, 
2013). 

Vicens (2015) comenta els jaciments 
d'aquest sector de la península d'Artà. 


Metodologia 


S'ha prospectat la zona i es descriuen 
els jaciments del Pleistocè superior més 
significatius. L'estudi es basa amb la fauna 
observada i amb la revisió de la col-lecció 
Cuerda(1)-SHNB, —col-lecció Muntaner- 
SHNB i —colllecció — Vicens-SHNB 
(dipositades a la Societat d'Història Natural 
de les Balears), on hi havia material 
procedent d'alguns dels jaciments d'aquesta 
zona. També s'ha consultat la col-lecció 
Cuerda(2)-SHNB recentment catalogada, 
etiquetada i inventariada (Vicens i Pons, 
2013). 

Per a la toponímia i situació dels 
jaciments s'ha utilitzat el mapa topogràfic 
balear donat pel Govern de les Illes Balears 
(http:/Avvvvv.ideib.caib.es/visualitzador/viso 
r.jsp), exceptuant el topònim de ses Rotes 
de sa Cova utilitzat per Butzer i Cuerda 
(1961) i Cuerda (1975, 1987). 





Les coordenades s'han donat amb el 
datum 31N ETRS89. 

La datació relativa dels dipòsits està 
basada en les faunes de mol:-luscs marins 


del Pleistocè superior de les Balears 
estudiades per Cuerda (1975, 1987) i 
relacionades amb la corba eustàtica 


presentada per Tuccimei et al. (2006). 

L'ordenació i nomenclatura de les 
espècies citades esta basada en Cuerda 
(1987). Una nomenclatura actualitzada es 
pot consultar a Vicens (2015). 


Descripció dels jaciments 


Els jaciments es descriuen de forma 
senzilla i es dona una llista dels fòssils 
citats en treballs anteriors, i de fòssils 
presents a les col- leccions anteriorment 
citades. També es fa un tall estratigràfic 
esquemàtic dels mateixos en la majoria dels 
casos. Per norma general s'ha anomenat 
l'estrat o nivell més antic de cada localitat 
amb la lletra a, i seguim amb les lletres per 
ordre alfabètic. En el casos en que les 
localitats són properes s'han pogut 
correlacionar, per la qual cosa no s'ha 
seguit aquesta norma. 

Per els colors del nivells s'ha utilitzat la 
Munsell Soil Charts a mostres seques dels 
nivells. El color en aquest casos no és molt 
precís, ja que pot varia lateralment en un 
mateix nivell i es dona de forma orientativa. 

La discussió és fa just després de la 
descripció de cada jaciment. 

Els jaciments situats en el terme de Son 
Servera són: punta Roja, cala Bona i ses 
Rotes de sa Cova, els de Sant Llorenç des 
Cardassar: s'Arenal de son Servera- 
s'Arenal de Sant Llorenç i cala Nao (Fig. 
1). 

No es comenta el dipòsit de la platja des 
Rivell descrit per Butzer i Cuerda (1961) 

perquè segons Vicens (2015) no és un 
dipòsit de platja com diuen els primers 
autors. Tampoc es comenta el jaciment de 
Morey (20082) situat a la punta de n'Amer 
per no haver-ne vist cap. 


Punta Roja 
Coordenades UTM 3IN ETRS 89: 
533802/4385632 


El jaciment es troba a la zona S del port 
Roig, en concret a la punta Roja. Butzer i 
Cuerda (1961) realitzen un tall estratigràfic 
que consta del següents nivells (Fig. 2): 

a- Bretxa calcària semi cimentada amb 
arena llimosa vermella groguenca (5-7.5 
YR 5-6/6), molt nodulosa. Discordança. 

b- Llims arenosos semi cimentats 
vermells groguencs (5 YR 6/6) amb 
conglomerats subangulars o subrodats. 

c- Duna grollera, rosada (7.5 YR 8/4). 

d- Arena llimosa consolidada o semi 
cimentada de color groc vermellós (7.5 YR 
6/6) de 0,9-1,5 m de potència. Per sobre té 
una crosta calcària d'uns 40 cm. Vora la 
mar la fàcies canvia passant a conglomerats 
o arenes de platja, amb la presència dels 
mol:luscs terrestres: Iberellus companyonii 
i Xerocrassa frater. La part més baixa i 
intermèdia d'aquest nivell, i que arriba fins 
els + 2,6 m, conté fòssils, els quals es poden 
consultar a la taula 1. El tàxons Barbatia 
plicata, Cardita senegalensis, Strombus 


7 “hiver DEL MAR 


bubonius, Cantharus viverratus, Conus 
testudinarius i Cymatium costatum 
indiquen l'Eutirrenià (=MIS 5e). 

e- Més cap a l'interior s'observa un 
dipòsit contemporani amb l'anterior, però 
en discordança lateral. Constituit per 175 
cm d'arenes llimoses rosades (7,5-10 YR 
8/4) amb una crosta similar a la part 
superior. Les llenties de graves bastes 
rodades i subangulars de gra mitjà 
procedeixen, segons Butzer i Cuerda 
(1961), del veí torrent. A part d'Iberellus 
companyonii i de Tudorella ferruginea, 
citen Lymnaea ovata, la qual cosa indica 
una antiga zona humida amb aigua dolça. 

f- Conglomerat de platja amb clastes 
ben rodats i arenes llimoses grogues 
rogenques (7.5 YR 7/6) de 10 cm a 35 cm 
de potència. Aquest nivell arriba fins a + 
1,8 m. Les espècies trobades es poden 
consultar a la taula 1. Per no contenir cap 
espècie —termòfila, tenir una posició 
estratigràfica més recent que el nivell d, i 
contenir còdols rodats de la platja més 
antiga, Butzer i Cuerda (1961) i Cuerda 
(1975) consideren que aquest nivell és del 
Neotirrenià (=MIS 5a). 

g- Arena llimosa no consolidada (10 YR 
5/4) recent de 45 cm de potència. 

Els autors anteriors consideren el nivell 
a i el nivell b com a diferents. Vicens 
(2015) considera que no es veu tan clar la 
distinció entre els dos nivells i que podria 





Fig. 2. Tall de Punta Roja segons de Butzer i Cuerda (1961). Escala vertical 3x. a- Bretxa. b- 
Conglomerat sub-arrodonit. c- Eolianita rosada. d- Platja i rere platja del MIS Se amb una crosta a la 
part superior. e- Arenes llimoses amb llenties de graves. f- Conglomerats de platja del MIS 5a. g- 


Arenes sub-recents. 


Fig. 2. Cut Punta Roja by Butzer and Cuerda (1961). 3x vertical scale. a- Gap. b- conglomerate sub- 
rounded. c- eolianites dew. d- beach after beach and MIS Se with a crust on top. e- silty sands with 
lentils gravel. f- Conglomerates beach MIS 5a. g-Sub-Recent sands. 

Tàxon Nivell d | Nivell e 
MIS 5e MIS 5a 

Arca node X X 
Barbatia barbata X 
Barbatia plicata X X 
Spondylus gaederopus X X 
Loripes lacteus X 
Lucinella divaricata X 
Chama gryphoides X X 
Cardita calyculata X 
Acanthocardia tuberculata X X 
Cerastoderma glaucum X X 
Gibbula sp. X 
Gibbula ardens X X 
Clanculus jussieui X 
Thericium sp X 

Thericium vulgatum X 
Thericium rupestre X 
Strombus bubonius X 

Cymatium costatum X 

Trunculariopsis trunculus X 

Thais haemastoma X X 
Coralliophila meyendorffi X 
Columbella rustica X X 
Cantharus viverratus X 

Amyclina corniculum X 
Conus testudinarius X 

Conus mediterraneus X X 
Cythara vauquelini X 








Taula 1. Fòssils marins del Pleistocè superior 
del nivell d (MIS 5e) i del nivell e (MIS 5a) del 
jaciment de Punta Roja citats a Vicens (2015). 
Es va utilitzar el llistat de Butzer i Cuerda 
(1961) i dades obtingudes de la revisió de la col. 
Cuerda(1)-SHNB i de la col. Cuerda(2)-SHNB. 

Table 1. Upper Pleistocene fossils level (MIS 


Se) and the level e (MIS 5a) of the deposit of 


Punta Roja cited by Vicens (2015). We used the 
list of Butzer and Cuerda (1961) and data 
review of Col. Cuerda (1) -SHNB and Col.. 
Cuerda (2) -SHNB. 


tractar-se del mateix nivell, de fet la 
litologia és molt semblant. 

A Vicens (2015) es comenta que el 
nivell f recorda molt el nivell basal del MIS 
Sa des Carnatge de Palma. També comenta 
que no es veu clarament el contacte entre el 
nivell d i el nivell c, de fet no ha vist el 


nivell c per la zona de la pedrera. La paret 


tapa part del jaciment i no el deixa observar 
en la seva totalitat. 

El nivell e pot ser contemporani amb el 
nivell d, o no ser-ho, i ser més modern. De 
fet a Cuerda (1975), no s'afirma, ja que 
diu: “e, depósito que parece contemporáneo 
de q”. 

Ara bé, a favor de la interpretació de 
Butzer i Cuerda (1961) cal dir, que la paret 
que hi ha actualment no existia quant el 
varen observar, per la qual cosa el pogueren 
observar millor. També comentar què és 
una interpretació que encaixa perfectament 
si pensam en l'estratigrafia d'es Carnatge 
(Palma), un paquet eutirrenià (=MIS Se) i 
un dipòsit adossat neotirrenià (CMIS 5a). 

Referent als fòssils comentar que 
revisant la col. Cuerda(1)-SHNB i la col. 
Cuerda(2) SHNB s'han incrementat en un 
1390 els tàxons del MIS Se i en un 43% els 
tàxons del MIS Sa citats d'aquest 
interessant jaciment. 

Una característica peculiar és que hi ha 
toves per molts d'indrets del Port Roig, la 
qual cosa indica llacunes d'aigúes dolces en 
temps del darrer interglacial (Vicens, 
2015). Aquest materials es troben per sobre 
d'un nivell semblant al nivell a de Butzer i 
Cuerda (1961). A diferència de les toves 
descrites a Canyamel per Vicens et al. 
(2014), són poc potents . 

A Morey (2008a, 2008b) i a Morey i 
Cabanellas (2007-2008) es fan poc 
comentaris del jaciment, probablement 
perquè no el varen trobar. 


Cala Bona 
Coordenades UTM 3IN ETRS 89: 
533698/4385148 


Butzer i Cuerda (1961) diuen que el 
jaciment es troba a l'E del port de cala 
Bona. Es tracta d'un conglomerat marí 
cimentat, de color groc-rogenc (5 YR 6/8) 

que arriba fins a +1 m. Idèntic al del 
Tirrenià II de es Port Roig. La fauna 
recollida és la següent: 


Arca noae 

Arca barbata 

Ctena decussata 
Cardita calyculata 
Emarginula cancellata 
Thais hasmastoma 
Columbella rustica 
Charonia lampas 
Conus mediterraneus 
Conus testudinarius 

L'única espècie que presenta valor 
estratigràfic és Conus testudinarius de la 
qual només s'ha trobat un fragment (Butzer 
i Cuerda, 1961). 

A la col. Cuerda(1)-SHNB només hi ha 
dos tàxons: Emarginula cancellata i Ctena 
decussata. A la col. Cuerda(2)-SHNB hi ha 
la resta de tàxons, exceptuant Ch. Lampas i 
C. testudinarius. Al jaciment, in situ, he 
observat un fragment de Ch. lampas, també 
vaig observar la presència de Spondylus 
gaederopus (Vicens, 2015). 

Segons Vicens (2015), aquest jaciment 
no es troba completament destruit com diu 
Morey i Cabanellas (2007-2008) i Morey 
(2008a, 2008b), això si, només s'observa 
parcialment, ja que part d'ell es troba davall 
del formigonat. Una observació no feta a 
Vicens (2015) és que mirant les fotografies 
de 1956 (a vvvvvv.ideib.caib.es) es pot veure 
que el port era modest comparat amb 
l'actual, per la qual cosa podria ser que el 
jaciment fos més gran del que en principi es 
podria creure, per la qual cosa les 
observacions dels autors anteriors 
guanyarien en validesa. 





Ses Rotes de sa Cova 
Coordenades UTM 3IN ETRS 89: 
533505/4384495(!) 


Segons Butzer i Cuerda (1961), aquest 
topònim apareix al mapa del Servicio 
Geográfico del Ejército (Hoja 700-I. Son 
Servera. E 1: 25000). A mapes recents no 
surt aquest topònim, inclòs gent de la zona 
el desconeix. Consultat el Mapa Geológico 
de España a escala 1: 50000 (1° Serie) — 
Hoja 700 (Manacor) si que apareix aquest 
topònim. Les coordenades que es donen són 
una aproximació de per on crec que devia 
estar el jaciment. 

Butzer i Cuerda (1961) diuen que aquest 
jaciment es troba a un petit promontori 
entre cala Bona i cala Millor. La seqüència 
estratigràfica segons aquests autors és 
senzilla i descansa sobre una calcària: 

a- Bretxa vermella poc cimentada (2,5-5 
YR 5/6) de 15 cm de potència. 

b- Bretxes i llims marrons (10 YR 6/4) 
de 20 cm de potència. Discordança. 

c- Arena llimosa groc-vermellosa (7.5 
YR 6/6) amb concrecions de 50 cm de 
potència. 

d- Arena marina grollera, poc 
cimentada, estratificada N60, de 60 cm de 
potència. Per damunt hi ha una zona 
cimentada d'uns 5 cm de color marró clar 
(5 YR 6/4). Aquesta platja fòssil arriba fins 
els + 1,6 m, i conté fauna termòfila (Taula 
2). 

e- Sòl de color marró (10YR 5/3-4) 
d'uns 100 cm de potència, en discordança 
sobre la platja anterior i formant una 
extensa plataforma a 4-5 m. 

Butzer i Cuerda (1961) comenten que és 
un jaciment on abunda la fauna termòfila, 
com Conus testudinarius, Cymatium 
costatum i Strombus bubonius, per la qual 
cosa comparen aquest jaciment amb els del 
Tirrenià II (CMIS 5e) de la badia de Palma, 
encara que remarquen que la seva alçada és 
menor, és d'1,6 m. 

També diuen que l'estratigrafia és 
incompleta. Segons Vicens (2015) es deu 
probablement a què no varen trobar un ni- 

BCA 
Brachidontes 
Trus i irus 
Petaloconchus 
Spiroglyphus 
trunculus 

x 
Taula 2. Tàxons citats a Butzer i cien (1961) 
a ses Rotes de sa Cova, i fòssils presents a la col. 
Cuerda(1)-SHNB i col. —Cuerda(2)-SHNB, 
segons Vicens (2015). 
Table 2. Taxa listed by Butzer and Cuerda 
(1961) Ses Rotes Sa Cova and fossils present in 
cabbage. Cuerda (1) -SHNB al. Cuerda (2) - 
SHNB according Vicens (2015). 





CIS) 


vell semblant al Neotirrenià (=MIS 5a) d'es 
Carnatge. 

Una altra observació interessant és que 
comenten que el nivell marí a +1,6 m 
s'estén a mode de superfície d'erosió per 
davall dels materials —col-luvials més 
recents, la qual cosa podria ser una 
plataforma d'abrasió marina del Tirrenià III 
(FMIS 5a). 

Hi ha datacions absolutes fetes sobre 
fòssils d'aquest jaciment per Stearns i 
Thurber (1965, 1967), que va donar una 
edat d'uns 115 Ra. Aquesta datació és 
utilitzada per Cuerda (1975) i diu que es 
correspon amb l'Eutirrenià final. 

Malauradament no hi ha cap fotografia 
del jaciment, ni tampoc hi ha un tall 
estratigràfic publicat. 

Per la zona el que si es pot observar són 
restes de platja pleistocena molt 
deteriorades per la utilització de maquinària 
pesada per a construir les infraestructures 
turístiques. 

El jaciment que descriu Butzer i Cuerda 
(1961) no es pot observar (Vicens, 2015), i 
el més probable és que la causa de la seva 
desaparició sigui per la construcció 
d'hotels, passejos i molls per fer platges 
artificials. Morey i Cabanelles (2007-2008) 
i Morey (2008a, 2008b) també comenten 
que el jaciment es troba destruit. 

Per acabar comentar que rere la 
catalogació de la col. Cuerda (2)-SHNB ha 
aparegut un exemplar de Cymbula cf. 
safiana (= Cymbula cf. nigra) (Vicens i 
Pons, 2012). 

Aquesta pagellida actualment no viu a 
les Illes Balears, encara que viu al Nord 
d'Africa i al Sud de la Península Ibèrica. 
Aquesta va ser la primera cita per el 
Pleistocè de Mallorca, i de les Illes Balears. 

El llistat de tàxons s'ha vist incrementat 
en un 10090 amb la revisió de la col. 
Cuerda(1)-SHNB i col. Cuerda(2)-SHNB. 

S'Arenal de Son Servera — s'Arenal de 
Sant Llorenç 

Coordenades UTM 3IN ETRS 89: 
533061/4383218 


Observant el mapa de localització 
dels jaciments que Butzer i Cuerda (1961) 
estudien, s'Arenal de Son Servera és la 
platja que hi ha entre cala Millor i cala Nao. 
Als mapes de l'IDEIB (2014) denominen 
aquest arenal com a Platja de Sant Llorenç, 
possiblement perquè la major part de la 
platja és del terme de Sant Llorenç des 
Cardassar. A Llauger et al. (2007) apareix 
el topònim de Platja de Sant Llorenç, i 
enmig de la platja el topònim de sa Màniga. 

Butzer i Cuerda (1961) afirmen que la 
platja actual cobreix unes dunes de gra 
gruixat de edat post-Tirreniana. També 
indiquen que varen trobar un bloc rodat 
constituit per arena llimosa vermellosa- 
groguenca (5 YR 6/6) englobant un 
exemplar no complet d'Strombus bubonius. 
Aquests autors creuen que és una resta de 
platja del Tirrenià II corresponent a les 
plataformes d'abrasió marina a + 4 i + 10 m 
trobada a cala Millor i més al S. 

Segons sembla aquest resta de platja el 
més probable és que procedeixi de la platja 
eutirreniana (=MIS Se) que hi ha davall 
l'arena de la platja actual i que amb motiu 
del temporal de finals de març de 2014 va 
quedar al descobert (comunicació oral Dr. 
Lluís Gómez-Pujol). 

Segons Vicens (2015) aquest dipòsit de 
platja eutirreniana (FMIS Se) està constituït 
per arenes de platja consolidades amb 
fòssils marins, d'una potència entre 20 cm i 
30 cm i disposat sobre una antiga 
plataforma marina situada entre + O m i + 
1,5 m, si bé la platja fòssil és troba entre + 
0,8 m i + 1,7 m. Els fòssils observats són 
els següents: 


Arca noae 

Barbatia plicata 
Glycymeris sp. 

Donax sp. 

Acanthocardia tuberculata 
Cardita calyculata 
Chamelea gallina 
Strombus bubonius 
Trunculariopsis trunculus 
Thais haemastoma 
Cantharus viverratus 


Entre els fòssils trobats n'hi ha tres que 
són taxons bioindicadors d'aigies càlides, 


com són: Barbatia plicata, Cantharus 
viverratus i Strombus bubonius. 
La presència d'Strombus —bubonius 


indica una cronologia eutirreniana (MIS Se) 
i en superfície se'n podien observar uns 
quants, la qual cosa en certa manera 
questiona la creença que a la zona del 
llevant hi havia poca presència d'Strombus, 
i en general poca fauna senegalesa (veure 
Cuerda, 1975). En uns quants d'indrets 
s'observa que per damunt de la platja hi ha 
una crosta de color bru obscur d'uns 4 mm 
de gruixa. 

La superfície del jaciment que s'ha 
pogut observar, està molt destruida per les 
feines fetes amb maquinària pesada. Es pot 
observar les rapinyades fetes per les 
paleres i la destrucció d'alguns estrats degut 
al pes de la maquinària. Aquest fet vol dir 
que aquest jaciment ha estat més vegades 
descobert, ja que aquestes marques són 
anteriors a l'abril de 2014. Es probable que 
al llarg de la platja hi hagi més jaciments 
davall l'arena. 

Per l'aspecte i la litologia, aquest 
jaciment és molt semblant als propers 
jaciments que hi ha davant del moll S de 
cala Bona, cala Nao i s'Illot (+ 1 m). 

Cala Nao 
Coordenades UTM 3IN ETRS 89: 
533319/4381941 


El jaciment va ser descrit per Butzer i 
Cuerda (1961). Segons aquests autors per 
sobre de les calcàries del Miocè hi ha els 
següents nivells: 

a- Eolianita grollera N 80° O, que per 
sobre té 1 cm de crosta. La seva potència no 
és inferior als 75 cm. 

b- Arenes llimoses fossilíferes de 50 cm 
de potència, amb un color que oscil- la entre 
vermellós-groguenc a rosat (7.5 YR 6-8/6, 
7.5 YR 6-8/4), per sobre d'arenes de platja 
de color clar, i que arriben als + 2,1 m. Els 
fòssils recollits es poden consultar a la taula 
3; 

Per l'escassa presència de fauna 
termòfila, i per la falta d'Strombus 
bubonius i Cymatium costatum, Butzer i 
Cuerda (1961) s'inclinen a datar aquest 
jaciment com del Tirrenià I (=MIS Sa). 
Per contra, segons Vicens (2015) no són tan 
escassos els tàxons termòfils, així hi ha 
Barbatia plicata, Polinices lacteus, Conus 
testudinarius i Cantharus viverratus, també 
hi ha una varietat que segons Cuerda (1987) 
només es troba a l'Eutirrenià balear com és 
Thais haemastoma var. nodulosa. A més, la 
tipologia del dipòsit recorda els jaciments 
de l'Eutirrenià de la badia de Palma, per la 
qual cosa Vicens (2015) es decanta per una 
cronologia de l'Eutirrenià (CMIS 5e). 

c- Eolianita poc cimentada, de 160 cm 
de potència, recoberta per restes d'una 
crosta vermella. 

d- Dunes actuals entre 2 i 10 m de 
potència. 

Butzer i Cuerda (1961) comenten que 
que hi ha una platja quaternària més alta i 
que els sediments arriben fins els + 6,5 m. 
Cronològicament la situen al Tirrenià I 
(FMIS Se), encara que no han pogut 
identificar gairebé cap fòssil degut al seu 

Taula 3. Tàxons citata a Butzer i Cuerda (1961) 
a cala Nao, i fòssils presents a la col. Cuerda(1)- 
SHNB i col. Cuerda(2)-SHNB, segons Vicens 
(2015). 

Table 3. taxa cited by Butzer and Cuerda (1961) 
Cala Nao and fossils present in Col. Cuerda (1)- 
SHNB and col. Cuerda (2)-SHNB according 
Vicens (2015). 

mal estat de conservació. És per la 
presència d'aquesta platja més alta que els 
autors tenen dubtes a l'hora de situar 
cronològicament la platja situada a + 2,1 m, 
emperò la situen al Tirrenià HI (=MIS 5a). 

Cuerda (1975) dubte sobre la cronologia 
de la platja situada a + 2 m, ja que per 
aquell temps només havia trobar Polinices 
lacteus, Cantharus viverratus i Conus 
testudinarius com a fòssils bioindicadors, 
emperò a Cuerda (1987), al parlar de 
determinats tàxons, com per exemple 
Glycymeris inflata, Emarginula elongata, i 
Polinices lacteus, a aquesta platja li dona 
una cronologia eutirreniana (=MIS 5e). Cal 
mencionar que G. inflata, segons Vicens 
(2015) és G. violascescens. 

Donada la potencialitat que té aquest 
jaciment, s'hauria de revisar més a fons. 


Addenda 


Segons Relletat et al. (2005) hi ha un 
bloc a uns +6 m snm, a cala Gat 
(Capdepera), que és una evidència d'un 
antic tsunami que va afectar aquesta zona. 

Amb observacions personals es pot dir 
el següent: 

-La litologia del bloc en questió és 
exactament igual a la roca que té per 
davall. 
-No s'ha observat cap evidència de que 
aquest bloc hagi estat submergit. No hi 
ha algues calcàries —aferrades, ni 
mol:luscs de la família Vermetidae 
aferrats, ni tampoc perforacions 
produïdes per organismes marins 
perforants. Tampoc s'observa cap 
morfologia fruit de l'erosió marina. 

-Es poden observar estrats al bloc que 

segueixen gairebé el mateix 

cabussament que els estrats de la roca 
que hi ha per davall. La diferència 
d'inclinació són pocs graus. 





Fig. 3. Bloc a cala Gat a uns +6 m snm. No 
s'han observat evidències de que aquest bloc fos 
llançat per l'onatge produit per un tsunami. 

Fig. 3. Bloch from Cala Gat about +6 m asl. 
None found evidence that this blog vas launched 
by the vaves produced by a tsunami. 


Per la qual cosa crec que aquest bloc no 
prové d'un tsunami. És senzillament un 
bloc que es troba in situ que ha sofert un 
petit basculament (Fig. 3). 


Conclusions generals referides a la 
península d'Artà 


S'han localitzat 31 jaciments del 
Pleistocè superior amb fòssils marins. S'ha 
descrit la seva estratigrafia i el seu registre 
paleontològic. Molts dels jaciments han vist 
incrementat el seu registre paleontològic 
gràcies a la revisió de les col- leccions de la 
SHNB. 

El jaciment de ses Rotes de sa Cova ha 
desaparegut degut a la pressió urbanística. 

Els jaciments amb fòssils marins que 
presenten més nivells estratigràfics són el 
de Caloscamps, S'Arenalet d'Albarca- 
Fontsalada, Canyamel i Punta Roja. 


Al seguents jaciments s'han citat 
espècies bioindicadores: s'Arenalet 
d'Albarca-Fontsalada, cala Agulla, cala 
Rajada, son Moll, es Carregador, 

Canyamel, punta Roja, ses Rotes de sa 
Cova, arenal de son Servera i cala Nao. 

Els mol-luscs marins termòfils que 
actualment no viuen a la Mediterrània i 
citats en aquesta zona són: Brachidontes 
senegalensis, Barbatia plicata, Cardita 
senegalensis, Patella ferruginea, Cymbula 
cf safiana, Polinices lacteus, Strombus 
bubonius, Cantharus viverratus i Conus 
testudinarius. Cymbula cf. safiana s'ha 
pogut citar gràcies a la catalogació la col. 
Cuerda(2)-SHNB. Altres taxons d'interès 
estratigràfic són Thais haemastoma ssp 
consul, Mitra fusca i Cymatium costatum. 

El registre paleontològic a nivells de 
paleosòls i eolianites està constituït 
majoritàriament per mol-luscs, entre ells 
Tudorella ferruginea, Chondrula 
gymnesica, Oxychilus lentiformis, 
Xerocrassa frater i Iberellus companyonii. 

S'ha rectificat l'estratigrafia errònia de 
Vicens i Gràcia (1988) de la localització 2 
de Fontsalada. 

A Canyamel hi ha un edifici tovaci del 
Pleistocè mitjà o més antic que presenta 
platges del MIS 5 adossades. A la punta 
Roja hi ha toves que són més modernes. 


Agraiments 


A la junta directiva de la SHNB per 
deixar-me consultar les col-leccions del 
Museu de la Naturalesa de les Illes Balears 
(MNIB-SHNB). 

Al Dr. Lluís Gomez-Pujol per informar 
sobre la presència del jaciment de s' Arenal 
de sant Llorenç i pels comentaris sobre el 
bloc de cala Gat. 

Al Dr. Guillem X. Pons per les 
interessants suggerències que han fet 
millorar el manuscrit original. 


Corrigenda 
A Vicens (2009), a la pàgina 76, on diu: 


La proposta feta per Vicens et al. (2001) 
referent a les faunes de mol-luscs marins al 
Pleistocè superior de les Balears, basada 
amb els quatre nivells marins més alts que 
l'actual, segons la corba eustàtica de 
Tuccimei et al. (2000). Es distingeix una 
fauna termòfila amb fauna senegalesa en el 
MIS Ser i Se2z, una fauna termòfila 
empobrida en el MIS 5c i una fauna banal 
en el MIS 5a. 


Ha de dir: 


En la proposta de Vicens et al. (2001) 
referida a les faunes de mol:luscs marins 
del Pleistocè superior de les Balears, i 
basada amb els quatre nivells marins més 
alts que l'actual (segons la corba eustàtica 
de Tuccimei et al. (2000) es distingeix una 
fauna termòfila amb fauna senegalesa en el 
MIS 5e, i 5e, una fauna termòfila 
empobrida en el MIS 5c i una fauna banal 
en el MIS Sa. 

